**Intézkedési terv a 2021/2022. tanév I. szemeszter OMHV adati alapján**

**Szervezeti egység: SE II.sz Gyermekklinika**

**Kar: FOK**

**Visszajelzésünk az általános jellegű hallgatói véleményekre:**

Mindent összevetve a tantárgy oktatását átlagosan 4,24 pontra értékelték a hallgatók, mely érték azonban 0,14 ponttal elmaradt a kari átlagtól. Ugyanakkor a vészhelyzeti oktatás alatt a körülményekhez képest a tárgy oktatását összességében 4,52 pontra a kari átlaggal megegyezően ítélték meg a hallgatók. A 12 kérdés közül három esetben volt az értékelés szignifikánsan alacsonyabb és egy esetben pedig szignifikánsan jobb a klinika megítélése a kari átlaghoz képest. 6 pontban az átlagpont magasabb volt, mint a kari átlag.

Nem sikerült a kari átlagot elérni a tantárgy oktatásának szervezettségében (K02 kérdés), és ezzel azonos K06 kérdésben sem, mely a gyakorlati oktatás szervezettségére vonatkozott. Az oktatás szervezettségére vonatkozóan a klinika kiszolgáltatott helyzetben volt, akkor, amikor napi szinten vezényelték el az oktatókat a klinikáról a járvány ellen védekezésre. Ez állt a hátterében annak, hogy egyes gyakorlatok késve indultak, csoportok összevonásra kerültek és a helyettesítő oktatók sem voltak a topon a gyakorlat vezetésében. A másik szempont, amiben a klinika szignifikánsan elmaradt a kari átlagtól az a WEB segédanyagok kidolgozása volt. Bár a klinika jelentősen erőfeszítéseket tett az online oktatás érdekében, azonban az egyetemi vezetés kifejezetten a jelenléti oktatás megoldását kérte a klinikától a járvány legsúlyosabb időszakában is. A WEB-es segédanyagok kidolgozása egy olyan koncepcionális kérdés, mely még nem alakult ki véglegesen.

A K04 és K05 kérdésekre azonban az átlagnál lényegesen jobb minősítést kaptunk. Az előadásaink minősítése didaktikai és logikai szempontból szignifikánsan jobban sikerült a kari átlagnál,amit a 4,68 pont is jól jelez. Valamintaz előadások a hallgatói véleményezés szerint jelentősen hozzájárultak a tananyag elsajátításához. E területen korábban a hallgatói megítélés lényegesen rosszabb volt, ami megkérdőjelezte az előadástartás értélmét is. Sajnos azonban az előadások színvonalának javulása, és annak jelentősen jobb hallgatói megítélése ellenére az előadások látogatottsága továbbra is alacsony maradt. Itt kapott alacsony pontszám (3.56) magyarázza azt, hogy az összesített átlagpontszámunk elmaradt a kari átlagtól.

Az oktatásszervezők számára természetesen a hallgatók átlagnál rosszabb véleményei az oktatásunk újragondolásának szükségességét igényli. Ezért a klinika vezetése úgy határozott, hogy a következő szemeszterben új oktatási felelősöket fogunk bevonni a FOK oktatás szervezésébe. A korábbi oktatásszervezők olyan rendkívüli helyzetbe kerültek a COVID járvány miatt, amire nem volt lehetőségük úgy reagálni, hogy a korábbi bevált gyakorlatot biztosíthassák. Nagyon bízunk abban, hogy a következő szemeszterben már nem kell azzal számolnunk, hogy az oktatásra kijelölt orvosokat egyik napról a másikra elvezényelik a COVID járvány miatt.

**Összefoglalva:**

A FOK Gyermekgyógyászat oktatása -a hallgatói véleményezés szerint- az előző évhez képest jelentősen javult (3,71 ről 4,24-re). Míg 2020 öszi szemeszterben 9 kérdéskörben maradtunk el a kari átlagtól, addig 2021-re már csak 3 területem maradtunk el, viszont 6 területen a kari átlagnál jobban szerepeltünk az értékelés során.

Már a tavalyi évben megkezdve, az idei évben folytatva, próbáljuk más struktúrában és tartalommal átalakítani a fogorvosok oktatását. Igyekszünk több konzultációt, esetmegbeszélést beépíteni az előadások helyett.

Igyekszünk több on-line anyagot készíteni.

Próbáljuk még gyakorlat orientáltabbá tenni a gyermekgyógyászat oktatását.

**Budapest, 2022.05.04.**

**Prof. Dr Szabó András s.k. Prof. Dr. Kovács Gábor s.k.  
 tanulmányi felelős tantárgy felelős**